Kui raha pole otseselt ette nähtud, mis siis ikkagi motiveerib kogenud õpetajaid algajate mentoriks hakkamist? Kunagi küsisime seda mentoritelt, tuli välja kolm peamist põhjust: 1) mäletan, kui raske oli algaja õpetajana ehk isiklik negatiivne kogemus,  tahan, et nemad saaks alguses paremini hakkama; 2) näen mentorluses uusi väljakutseid ja arenguvõimalusi. Seda aspekti on kõige enam välja toodud rahvusvahelises kirjanduses. Õpetaja karjääriredel on suhteliselt lühike, mingil hetkel tekib rutiin Mentoriks õppimine pakub uusi väljakutseid, uue valdkonna, kus oma teadmisi ja oskusi arendada.; 3) väline motivatsioon ehk koolijuht saatis või palus koolitusele tulla ja mentoriks hakata. Selliseid inimesi on üldjuhul vähe, ja kui koolituse käigus ei muutu  mentoriks saamine sisemiseks sooviks, oleks parem, kui nendest mentoreid ei saaks.